Odense Adresse-Contoirs Efterretninger, 1846-04-20
Regner Man nu en ordinair Kjøbstædgaard til en Fa gade af 22 Alen, saa vilde der kunne afstikkes og offentligt falbydes Byggepladse til 50 Gaarde. Disse Byggepladse ville efter gammel Erfaring efterhaanden i kort Tid stige høit i Priis (skjøndt en Gade paa kun 18 Alens Brede og Fortoug ikke kan rivalisere med den brede Vestergade), og Hr. Hillerup vilde let faae sine udlagte 28,700 Rbd. tilbage, hvis han vilde sælge dem a 574 Rbd. Stykket; Muurmestere, Tømmermestere o. A. ville ikke forsømme Leiligheden til at kjøbe for billig Priis. Og dersom Odense virkelig i et Qvinqvennium voxer med over 1000 Mennesker, vil der ogsaa i samme Tidsrum blive Brug for disse 50 Gaarde; thi meer end 20 Mennesker, eller omtrent 4 Familier, boer der neppe i nogen endog Treetages Gaard, selv i vore store Kjøbstæder. Den Virksomhed, som saadanne ogsaa for Entrepreneurerne meget indbringende Foretagender fremkalde, vil desuden drage Fremmede til Byen, give alle Haandværkere og næringsdrivende Borgere rig Anledning til Arbeide og Fortjeneste og sysselsætte en stor Mængde fattige Mennesker, der ellers vilde falde Kom munen til Byrde. Kammerraad Hillerup kunde vel i sin Tid fortjene et Æreminde i Odense, i al Fald er han et opmuntrende Exempel for Andre, der i andre af vore Kjøbstæder kunde gjøre, hvad han har gjort. Ved Gravningen i Anledning af Jernbanen, hedder det i Roeskilde A. af 11de, er Man truffen paa Levninger baade af Mennesker og Menneskers Værk, idet der SO. for Hestetorvet er fundet Grunde og Muurstykker samt adskillige Menneskebeen. Hvilke Bygninger der har staaet paa det nævnte Sted, og om der har været en Kirkegaard, er end uvist. Fundet er imidlertid meldt til den nidkjære og dygtige Etatsraad Thomsen i Kbhavn. "Fædrelandet, er stundom snærpet og kræsent, naar det vil anbefale eller rose en kongelig Embedsmand, men dette udvises nu ikke, naar det nævnte Blad af 16 de siger: "Efter Forlydende finder Hr. Etatsraad Blom sig foranlediget til at attraae Entledigelse fra Toldinspectionscontoiret og den dertil knyttede Bestyrelse af Kjøbenhavns Toldvæsen. Vel gives der endnu tvende andre Jnspecteurembeder i Kjøbenhavn, men de kunne efter deres Natur hovedsagelig kun betragtes som Sinecurer. Det er derfor at vente, at Kjøbenhavn ligesom andre Toldsteder erholder kun en Toldinspecteur, thi hvor flere have Bestyrelsen, veed Man ikke, hvem Man har at holde sig til, og det Hele geraader lettelig i anarchisk Tilstand; men desto vigtigere bliver ogsaa denne Enes Personlighed. Kjøbenhavns Børs og talrige Næringsclasser maae derfor haabe, at der til Etatsraad Bloms Efterfølger vil blive valgt en Mand, der forener i sig dennes Dygtighed, Humanitet og Beredvillighed til at forhjælpe Handelen til enhver Lettelse. Men fremfor Alt maa Rigets første Handelsstad være vis paa, at dens øverste Toldembedsmand nøie kjender de kjøbenhavnske Handelsforhold, paa det at Handel og Skibsfart ikke skal blive en Bold for umodne Experimenter, Smaaligheder eller vilkaarlige Luner, og at han er i Besiddelse af den Charakterens Reenhed, der er den første Betingelse for Agtelse og Tillid. Flyveposten har følgende Artikkel, som nok skal være lunefuld: Hr. Cand. P. Larsen, Udgiver af Morgenposten, har indbudt paa et Actieforetagende til en Mælk- og Flødefabrik, der er mærkelig i flere enseender. Entrepreneuren bruger til denne Fabrik i sin fulde Udstrækning den lille Sum 480,000 Rbd. eller med en rund Sum 1/2 Mill. Rbd. Han er nøisom, thi han forlanger kun, saafremt den halve Sum blot tegnes, 24,000 Rbd. for sin Part engang for alle - og 510,000 Rbd. aarlig, hvorimod han da tillige overtager Overopsynet over Fabrikken, hvis mindste Afdeling skal bestaae af 1000 Køer, 20 Tyre, 110 Tjenestefolk o. s. v. Hvad Entrepreneuren, der neppe forstaaer, Meieriet tilgavns, skal paa Fabrikken, kunne vi ikke indsee, med mindre han paa Actionairernes Vegne vil skumme Fløden. Dog, vi ville ikke længer opholde os ved dette ubetalelige Foretagendes comiske Side, men betragte dens alvorlige, nemlig at Hr. Larsen er fremkommet med den absurde Paastand, som vi haabe rette Vedkommende ville gjendrive, at Kjøbenhavnerne til Dato og fremdeles nyde usund og ureen behandlet Mælk og Fløde, hvilket vi haabe er en ligesaa besynderlig Jdee, som selve Actieprojectet. Efter Forlydende agter en Mand ret snart at fremkomme med en Actieindbydelse paa Anlæggelse af en Kaffe= og Theeplantage, hvis Produkter skulle befordre Afsætningen af Hr. Larsens Mælk og Fløde. Hr. Kammerherre Greve af Raben og Gemalinde til Grevskabet Christiansholm feirede Paaskedag den 12de deres Sølvbryllupsfest paa Slottet Aalholm.